
Partea întâi




LUCRAREA REALĂ







Capitolul 1




De ce trebuie să eviți o falsă lucrare



În Vechiul Testament, adevărata lucrare era certificată prin aurul din Templu. Orice obiect important era acoperit cu aur pur. Domnul i-a dat lui Moise planul Templului.

Domnul a vorbit lui Moise şi a zis:„Vorbeşte copiilor lui Israel: «Să-Mi aducă un dar...Să-	Mi facă unlocaş sfânt, şi Eu voilocui în mijlocul lor... Să faci un capac al ispășirii din 	aur curat... Să pui capacul ispășirii pe chivot și în chivot să pui mărturia pe care ți-o voi da. 	Acolo Mă voi întâlni cu tine; și de la înălțimea capacului ispășirii, îți voi da… »”


Exodul 25: 1, 2, 8, 17, 21, 22

Așa a dorit Dumnezeu să arate Templul. Niciun om nu avea voie să intervină în planul lui Dumnezeu. Când Solomon a construit Templul, el a urmat întocmai instrucțiunile Domnului.

Locul Preasfânt avea douăzeci de coţi lungime, douăzeci de coţi lăţime şi douăzeci de coţi 	înălțime. Solomon l-a căptuşit cu AUR CURAT. A făcut înaintea Locului Preasfânt un altar de 	lemn de cedru şi l-a acoperit cu AUR.Partea dinăuntru a casei a căptuşit-o cu AUR şi a prins 	perdeaua dinăuntru în lănţişoare de AUR înaintea Locului Preasfânt, pe care l-a acoperit cu 	AUR.A căptuşit toată casa cu AUR, casa întreagă, şi a acoperit cu AUR tot altarulcare era 	înaintea Locului Preasfânt.În Locul Preasfânt a făcutdoi heruvimi de lemn de măslin sălbatic, 	înalţi de zece coţi. Solomon a acoperit şi heruvimii cu AUR. A acoperit pardoseala casei cu 	AUR, în partea din fund și în față.

1 Împărați 6:20-23, 28, 30

Solomon a mai făcut toate celelalte unelte pentru Casa Domnului: altarulde AUR; masade AUR, unde se puneau pâinilepentru punerea înaintea Domnului;sfeşnicele de AUR curat, cinci la dreapta şi cinci la stânga, înaintea Locului Preasfânt, cu florile, candelele şi mucările de AUR;lighenele, cuţitele, potirele, ceştile şi căţuile de AUR curat şi ţâţânile de AUR curat pentru uşa dinăuntrul casei, la intrarea în Locul Preasfânt, şi pentru uşa casei de la intrarea Templului.

1 Împărați 7:48-50

Peste ani, un alt împărat a înlocuit aurul cu alama. Ea arată ca aurul. Este „pe aproape și asemănător”, dar nu este aur. Regele Roboam a adus alama în casa Domnului. Părea un lucru adevărat, dar de fapt nu era, iar Dumnezeu nu a fost satisfăcut. Alama este un aliaj din cupru și zinc. În realitate, alama este complet diferită de aur! Mulți oameni sunt decepționați când autenticul e înlocuit de fals. Iată de ce am scris această carte.

Şişac, împăratul Egiptului, s-a suitîmpotriva Ierusalimului. A luat vistieriile Casei Domnului şi vistieriile casei împăratului, a luat tot. A luat scuturile de aur pe care le făcuseSolomon.Împăratul Roboam a făcut în locul lor nişte scuturi de aramă şi le-a dat în grija căpeteniiloralergătorilor, care păzeau intrarea casei împăratului.


2 Cronici 12:9-10

Prin această carte eu doresc să te ajut să păstrezi aurul în Templu. Nu trebuie să substitui cu nimic adevărata lucrare. În multe profesii, laicii nu știu ce știu profesioniștii. Laicii nu cunosc de exemplu ce cunoaște un pilot sau un medic. De aceea este important pentru oricine intră în lucrare să cunoască totul!

Am realizat că mulți oameni încearcă să creeze o aură de mister în legătură cu ce fac. Aceasta pentru a conferi imaginii lor o aură de profesionalism. Totuși, pe mine Domnul m-a pus să te învăț ce îndatoriri are cu adevărat un păstor. În această carte nu voi încerca să ascund vreun detaliu al activității păstorului, însă voi împărtăși cu tine mai ales lucrurile importante.

Rugăciunea mea este ca tu să crezi în simplitatea lucrării. Am realizat că în general oamenii preferă să complice doctrinele în loc să simplifice adevărul. Ei cred că cu cât este mai complicat mesajul, cu atât e mai evident că vine de la Dumnezeu. Dar marile adevăruri sunt deseori atât de simple încât și omul obișnuit le poate afla.

În cartea Faptelor se arată că Pavel și apostolii au ajuns la o răscruce de drumuri în ceea ce privește lucrarea. Aici au fost puși în situația de a decide pe ce drum vor merge. Ei au fost nevoiți să decidă fie să rămână lucrători adevărați, fie să ajungă administratori seculari. Dar au ales lucrarea reală!

Cei doisprezece au adunat mulţimea ucenicilor şi au zis: „Nueste potrivit pentru noi SĂ LĂSĂM CUVÂNTUL LUI DUMNEZEU CA SĂ SLUJIM LA MESE.De aceea, fraţilor, alegeţidintre voi şapte bărbaţi vorbiţi de bine, plini de Duhul Sfânt şi înţelepciune, pe care îi vom pune la slujba aceasta.IAR NOI VOM STĂRUI NECURMAT ÎN RUGĂCIUNE ȘI ÎN PROPOVĂDUIREA CUVÂNTULUI.”

Fapte 6:2-4

Tu trebuie să fii capabil să poți deosebi adevărata lucrare de o lucrare falsă. Cea de-a doua nu este ceva real! Ca și alama, care este un substitut fără valoare al aurului, ea se aseamănă și se apropie de lucrul real. Sunt multe lucruri care par adevărata lucrare dar nu sunt.

De exemplu, când ești administratorul bisericii, ești ocupat cu lucrarea. Mulți păstori sunt de fapt administratori. Ei sunt ocupați toată ziua la biroul lor de la biserică. Din punct de vedere psihologic, ei simt că lucrează pentru Dumnezeu. La urma urmei, aproape toată lumea lucrează la birou și în spatele computerului. Oamenii par să aibă ceva important de făcut zilnic între orele nouă și șaptesprezece. Ei lucrează ca secretare, agenți de securitate, programatori etc. Dacă păstorul nu este văzut ca făcând ceva similar, nu se simte ca un angajat. Unii mă sunau la ora unsprezece înainte de masă și mă întrebau dacă nu cumva m-au trezit din somn. Ei presupuneau că păstorul doarme până târziu toată săptămâna.

Dragi lucrători ai Evangheliei, nu vă mișcați în funcție de opiniile oamenilor. Nu cedați în fața presiunii lumii. Cel care conduce și direcționează lumea este domnul puterii văzduhului. Tot ce este în lume este controlat din locurile spirituale. Diavolul este o ființă isteață și a înșelat întreaga lume. Dar această înșelăciune nu trebuie să intre în biserică.

... Încare trăiaţi odinioară după mersul lumii acesteia, după domnulputerii văzduhului, a duhului care lucrează acum în fiii neascultării…

Efeseni 2:2

Lumea a fost înșelată prin faptul că a fost făcută să creadă că nu există viață după moarte. „Să mâncăm, să bem și să fim fericiți că mâine vom muri! Când mori ești mort ca un câine. Cerul și iadul sunt pe pământ! Viața e cum ți-o faci!” Aceste sloganuri subtile au influențat masele să trăiască alergând după bani și plăcere.

Când acest mod de gândire întră în biserică, oamenii simt că numai lucrurile seculare sunt importante. Chiar și păstorii sunt presați să cumpere computere și să stea în birouri ca toți ceilalți. Dar noi nu suntem „ca toți ceilalți”! Noi suntem păstorii turmei lui Dumnezeu! 

Păstorii sunt oameni „murdari” care trăiesc printre oi. Ei își dau viața pentru turmă. Un păstor nu este un director executiv!

Când tu declari că lucrarea ta este rugăciunea, ești considerat ciudat! Oficialii guvernamentali au îndrăzneala să sugereze că biserica trebuie să petreacă timp făcând lucruri „mai folositoare”. Într-adevăr! Ce e mai roditor decât rugăciunea? De ce ar trebui să-i ascultăm pe necredincioși când ne spun cum să ne facem treaba? De ce ar trebui oamenii neevlavioși să ne învețe care sunt îndatoririle bisericii?

Biserica a ajuns să se afle sub atâta presiune încât mulți lucrători au lăsat deoparte Marea Trimitere. Ea este principala poruncă primită de la Capul Bisericii.

Duceţi-văşi faceţi ucenicidin toate neamurile, botezându-i în Numele Tatălui şi al Fiului şi al Sfântului Duh.Şi învăţaţi-isă păzească tot ce v-am poruncit. Şi iată că Eu sunt cu voi în toate zilele, până la sfârșitul veacului. Amin.

Matei 28:19, 20

Citește-o și tu! E în alb și negru! Nu există nicio menționare a lucrării sociale, medicale sau educaționale. Sănătatea și educația sunt produse ale Marii Trimiteri, iar acestea nu trebuie să devină produsele principale!


Astăzi o mare parte a bisericilor se ocupă de spitale, școli, cluburi sociale și organizații civice. Din nefericire! Observați că organizațiile medicale seculare și instituțiile educative nu își trimit angajații să predice Cuvântul lui Dumnezeu! Diavolul zâmbește aprobator când lucrătorii Evangheliei se metamorfozează în politicieni, lucrători sociali și din domeniul medical. Aurul lucrării a fost înlocuit cu alamă!

Această atitudine ajunge să-i acapareze până și pe creștinii obișnuiți. Într-o zi un student mi-a adus un raport al unei universități.

El a spus:


	Domnule păstor, Dumnezeu se mișcă în campusul universitar!



Eu am zis:


	Da? Ce se întâmplă?



El a continuat:


	Dumnezeu lucrează!



Am întrebat:


	Cum Se mișcă Dumnezeu? Ce face?



El mi-a spus:


	Studenții își iau examenele!



Am replicat:


	Examenele?



Deși nu am spus-o cu voce tare, am gândit-o: „Când Dumnezeu Se mișcă, oamenii sunt salvați și umpluți cu Duhul Sfânt.” A lua un examen este o binecuvântare de la Dumnezeu, dar nu este mișcarea lui Dumnezeu. Să nu fim confuzi în ce privește lucrarea lui Dumnezeu. Să înțelegem ce ne învață Biblia despre lucrare. Să nu luăm alama drept aur. Să evităm judecata căzută asupra lui Roboam care a adus alamă în Templu.

Rugăciunea mea este ca citind această carte, tu să înțelegi ce sunt cu adevărat păstorii și conducătorii bisericii. Este timpul să te îndepărtezi de „falsa lucrare”. Nu putem veni grăbiți la Isus cu ceva ce pare real dar nu este.

Trei motive

Pe scurt, există trei motive pentru care trebuie să evităm falsa lucrare:

1.	Biserica este singura instituție mandatată să predice Evanghelia și să facă ucenici din fiecare națiune. Nimeni nu ne face treaba!

2.	Noi nu trebuie să încercăm să impresionăm lumea prin a face lucruri pe care dorește ea să le facem. Dumnezeu este Cel care ne-a chemat și Lui trebuie să îi fim plăcuți.

3.	Noi îl putem învinge pe diavol și oștile lui numai prin lucrarea reală! O falsă lucrare nu are ce căuta în această mare bătălie finală.

Am o mică codificare ce te poate ajuta și îți poate aminti de îndatoririle umile ale păstorului ordinat de Dumnezeu. Este cam așa: R de la rugăciune, V de la vizită, Î dela învățătură (consiliere și predicare) și I de la interacțiune (R.V.Î.I.).

Cum poți excela în lucrare



Tu poți atinge excelența în lucrare! Ea nu trebuie să fie mediocră. Totuși, trebuie să realizezi că excelența trebuie atinsă prin standardele lui Dumnezeu și nu prin standarde umane. În acest scurt capitol, vreau să vă prezint patru elemente care aduc excelența în lucrarea lui Isus.

Isus Cristos este marele nostru exemplu. El ne-a fost dat ca să vedem cum este Dumnezeu. Noi trebuie să urmăm cel mai bun exemplu în orice situație.

El, care este oglindirea slavei Lui și întipărirea Ființei Lui…

Evrei 1:3

Amintește-ți lucrul acesta! Când nu știi ce să faci, fă ce a făcut Isus. El este Păstorul cel Bun (Ioan 10:11). Este cel mai bun exemplu de păstor. Ești un bun păstor? Cine îți aprobă lucrarea – Dumnezeu sau omul? Ar putea să-ți spună Isus: „Bine, rob bun și credincios?”

Isus, modelul excelenței

Dacă Isus este modelul excelenței, atunci să ne uităm la El pentru a primi călăuzire în lucrare. Doresc să ne apropiem de cele patru domenii ale lucrării păstorului: rugăciunea, vizita la domiciliu, învățarea și interacțiunea (R.V.Î.I). O bună înțelegere a acestor patru aspecte ale lucrării lui Isus va transforma lucrarea ta pastorală.

1. 	Rugăciunea

A doua zi dimineața, pe când era încă întuneric de tot, Isus S-a sculat, a ieșit și S-a dus într-un loc pustiu. Și Se ruga acolo.

Marcu 1:35

2. 	Vizita la domiciliu

După cea ieşit din sinagogă, a intrat împreună cu Iacov şi Ioan în casa lui Simon şi a lui Andrei...

Marcu 1:29-31

3. 	Învățarea

El le-a răspuns:„Haidem sămergem în altă parte, prin târgurile şi satele vecine, ca să propovăduiesc şi acolo, căci pentruaceasta am ieşit.”Şi s-a dus să propovăduiascăîn sinagogi, prin toată Galileea, şi scotea dracii.

Marcu 1:38, 39

4. 	Interacțiunea

Pecând trecea Isus pe lângă Marea Galileii, a văzut pe Simon şi pe Andrei, fratele lui Simon, aruncând o mreajă în mare, căci erau pescari.Isus le-a zis:„Veniţi după Mine, şi vă voi face pescari de oameni.”

Marcu 1:16, 17

Aceste pasaje biblice ne arată că Isus era un om al rugăciunii, al vizitării, al predicării și al interacțiunii cu oamenii.



Partea a doua




RUGĂCIUNEA

Zece motive pentru care orice lucrător trebuie să se roage



Rugăciunea este fundamentul oricărei lucrări reale. Ea este de fapt lucrarea. Cel care descoperă această realitate va avea o lucrare mare și roditoare. Să vă dau zece motive pentru care orice lucrător trebuie să se roage.

Zece motive

1.	Roagă-te pentru că rugăciunea este cel mai mare act de credință. 

Rugăciunea este cel mai mare act de credință. Eu nu am gândit așa! Am crezut că rugăciunea este diferită de exercitarea credinței. Dar acum realizez că rugăciunea demonstrează credința și o eliberează. Motivul este simplu; când te rogi, declari că nu te încrezi în armele firii. Nu ai observat că ori de câte ori începi să te rogi o sută de „lucruri de făcut” îți vin în minte? 

Ceva îți spune că trebuie să dai un telefon. Ceva îți spune să „te ridici și să pleci”. Ceva îți spune să organizezi o întâlnire ca să ai succes. Când începi să te rogi tu spui că rugăciunea va avea un efect mai mare decât lucrurile fizice pe care le faci. Cu alte cuvinte, tu spui că intervenția directă a lui Dumnezeu este cel mai important lucru pentru lucrarea ta. Aceasta este credința în puterea brațului lui Dumnezeu.

Isus le-a spus o pildă, ca să le arate că trebuie să se roagenecurmat şi să nu se lase.El le-a zis:„Într-o cetate era un judecător care de Dumnezeu nu se temea şi de oameni nu se ruşina.În cetatea aceea era şi o văduvă, care venea des la el şi-i zicea: «Fă-mi dreptate în cearta cu pârâşul meu.»Multă vreme n-a voit să-i facă dreptate. Dar în urmă, şi-a zis: «Măcar că de Dumnezeu nu mă tem şi de oameni nu mă ruşinez,totuşi, pentru căvăduva aceasta mă tot necăjeşte, îi voi face dreptate, ca să nu tot vină să-mi bată capul.»”Domnul a adăugat:„Auziţi ce zice judecătorul nedrept?Şi Dumnezeunu va face dreptate aleşilor Lui, care strigă zi şi noapte către El, măcar că zăboveşte faţă de ei?Vă spun căle va face dreptate în curând. Dar când va veni Fiul omului, VA GĂSI EL CREDINȚĂ pe pământ?”

Luca 18:1-8

După această mare lecție despre rugăciune, Isus a pus o întrebare importantă. Va găsi credință pe pământ? El întreabă de fapt: „Va găsi El pe pământ oameni care se roagă?” Cu alte cuvinte, Isus Se întreba dacă va găsi această expresie a credinței (rugăciunea) atunci când Se va întoarce.

Rugăciunea este o expresie a credinței

Vrei să fii un mare om al credinței? Un om al credinței este un om care face mari izbânzi. Ajungi un mare om al credinței ajungând un om al rugăciunii. Rugăciunea este cea mai importantă expresie a credinței în Dumnezeu.

Și fără credință este cu neputință să-I fim plăcuți Lui! Căci cine se apropie de Dumnezeu trebuie să creadă că El este și că răsplătește pe cei ce-L caută.

Evrei 11:6

După cum se vede, nu-i poți plăcea lui Dumnezeu fără credință. Asta înseamnă că nu-i poți fi plăcut lui Dumnezeu în lucrare fără rugăciune. Nu-i poți plăcea lui Dumnezeu fiind administrator, contabil sau expert în calculatoare. Îi ești plăcut lui Dumnezeu prin rugăciune și prin demonstrarea credinței în El.

2.	Roagă-te pentru că rugăciunea te face un om cu autoritate.

După ce a sfârșit Isus cuvântările acestea, noroadele au rămas uimite de învățătura Lui; căci El îi învăța ca unul care avea putere, nu cum îi învățau cărturarii lor.

Matei 7:28, 29

Observi că Isus era un om cu autoritate. Ea poate fi definită ca „aura invizibilă, magnetică, greu de definit care-l înconjoară pe omul lui Dumnezeu.” Autoritatea vine din relația strânsă cu Dumnezeu. Cu cât ești mai apropiat de o persoană, cu atât mai multă încredere vorbești despre ea. Cu atât mai multă autoritate vorbești despre ea.

De exemplu, când moare un om mare, decesul lui nu va fi anunțat imediat. Există mai multe motive pentru acest lucru. Iată, de exemplu, că atunci când conducătorul Nigeriei, generalul Aguiyi-Ironsi, a fost asasinat la 28 iulie 1966, moartea lui nu a fost anunțată până în 14 ianuarie 1967. Totuși, dacă ești un apropiat al familiei, atunci ar trebui să poți vorbi cu autoritate despre persoana respectivă, fie ea vie sau moartă. Dacă ai spus că persoana respectivă a decedat, lumea ar trebui să te creadă din cauza relației strânse cu familia sa. Cu cât ești mai apropiat de cineva, cu atât mai mare autoritate ai.

